**Fundargerð 296. stjórnarfundar Stjórnvísi**

**Verkefni: 296. stjórnarfundur Stjórnvísi haldinn 2. september 2020 á TEAMS.**

**Efni fundar:** **Dagskrá:**

1. Fyrirmyndarfyrirtæki – afhending, hvað gekk vel og hvað má betur fara.
2. Kick off fundur sem haldinn var 27. ágúst á Teams.
3. Fréttir af dagskrá faghópa sem send verður út þann 4. september
4. Fjárhagsstaða Stjórnvísi
5. Haustráðstefna Stjórnvísi 8. október 2020
6. Staða verkefna (áhersluverkefna og annarra verkefna)
7. Önnur mál

|  |  |  |
| --- | --- | --- |
| **Dags.fundar:** 2.september 2020 | **Tími:** 11:00-12:00 | **Nr. fundar:** 296 |
| **Fundarboðari:** AÓG | **Fundarritari:**GA | **Staður:** Teams |

**Viðstaddir:**  Aðalheiður Ósk Guðmundsdóttir, Guðný Halla Hauksdóttir, Ásdís Erla Jónsdóttir, Gunnhildur Arnardóttir, Sigríður Harðardóttir, Steinunn Ketilsdóttir, Ósk Heiða Sveinsdóttir, Stefán Hrafn Hagalín, Jón Gunnar Borgþórsson og Ingi Björn Sigurðsson.

**Gestir**:

**Samantekt og niðurstaða fundar**

1. **Fyrirmyndarfyrirtæki** Afhending viðurkenninga fór fram með miklum ágætum á sólbjörtum degi í Nauthól og var allt til mikillar fyrirmyndar hvað varðar fundarstjórn, afhendingu viðurkenninga, fyrirlestur og myndatöku. Mikil umfjöllun var í framhaldi hjá þeim 17 aðilum sem hlutu viðurkenninguna og einstaklega falleg mynd prýddi síður fjölmiðlanna í framhaldi þar sem viðurkenningarhafar stóðu á grasgrænum bletti með grenitré í bakgrunni, tveggja metra bil á milli sín með skjöldinn í fanginu og sólina skínandi.

1. **Kick off fundur** var haldinn á Teams þann 27. ágúst og var prýðisgóð mæting á fundinn rúmlega 50 manns. Mikið hrós barst á þeim fundi varðandi fundinn sem haldinn var 26. ágúst á vegum stjórnar með hinni frábæru leikkonu Maríu Ellingsen sem fjallaði um helstu atriði sem hafa ber í huga til að halda athygli áheyranda í fyrirlestri. Kick off fundurinn er aðgengilegur öllum Stjórnvísifélögum og hægt að nálgast hann undir frétt frá fundinum á vefsíðu félagsins. Þeir sem misstu af fundinum hafa margir óskað eftir samþykki um að fá að horfa á hann á Teams.
2. **Fréttir af dagskrá** faghópa sem send verður út föstudaginn 4. september. Á annað hundrað fundir eru komnir inn á dagskrá Excel-skjalsins sem er aðgengilegt á vefnum fyrir alla undir fundinum.
3. **Fjárhagur félagsins** er samkvæmt áætlun.
4. **Haustráðstefna** Stjórnvísi 8.október 2020.
   1. Velja gott nafn á ráðstefnuna  (Þema ársins er „Ár aðlögunar“  nú er að finna afbragðsflott nafn sem vekur athygli.

Hérna eru fyrstu drög:

* 1. **Hvenær:** Haustráðstefna Stjórnvísi verður haldin á Nauthól og streymt beint af staðnum.
  2. Þema ráðstefnunnar: **"Aðlögun eða Andlát"**  Aðgangur er frír.
  3. Ráðstefnustjóri: **Þóranna K. Jónsdóttir** markaðs-og kynningarstjóri Samtaka verslunar og þjónustu.
  4. Fyrirlesarar:
  5. **Guðbjörg Guðmundsdóttir**, framkvæmdastjóri Marel á Íslandi
  6. **Hrund Gunnsteinsdóttir**, framkvæmdastjóri Festu, miðstöð um samfélagslega ábyrgð.
  7. **Hjálmar Gíslason,** stofnandi og framkvæmdastjóri Grid
  8. **Ólafur Baldursson,**  Landspítalinn
  9. **Darri Atlason,** Head Of Business Development at Lucinity
  10. **Aðalheiður Ósk Guðmundsdóttir**, formaður stjórnar Stjórnvísi setur ráðstefnuna kl. 09:00. Því næst munu fyrirlesarar flytja erindi. Stuttar vinnustofur verða á eftir hverju erindi þar sem gestir geta farið inn á slido forritið sent inn fyrirspurnir og helstu punkta.
  11. **Senda póst á styrktaraðila**

1. **Staða verkefna** (áhversluverkefna og annarra verkefna).

**Verkefni stjórnar starfsárið: 2020 – 2021**

**1. Stuðningur við stjórnir faghópa**.

Ábyrgðaraðilar: **Ásdís,** Aðalheiður, Steinunn, Ingi Björn  (Fundur í þar næstu viku)

1. Teams
2. Podcast
3. Mælaborðið
4. Markaðsmál og sýnileiki.

**2. Markaðsmál og sýnileiki**. (fundur í næstu viku)

Ábyrgðaraðilar: **Ósk Heiða**, Stefán Hrafn, Jón Gunnar, Guðný Halla

1. Meðal aðila að Stjórnvísi
2. Utan félagsins
3. LinkedIn
4. Selfoss, Akureyri – Samstarf með háskólanum á Akureyri
5. Heimasíðan
6. Markviss fjölgun fyrirtækja
7. Markviss fjölgun háskólanema . Hvetja faghópa til að tala við deildir og kennara og t.d. fá 5 bestu nemendur til að kynna niðurstöður

**3. Samstarf við aðra aðila um jafningjafræðslu (**búið að bóka fund)

Ábyrgðaraðilar: **Jón Gunnar,** Sigríður, Steinunn, Ásdís,

1. Atvinnulífið (KPMG stjórnarhættir)
2. Háskólarnir
3. Opinberir aðilar - stjórnkerfið
4. Opinberir aðilar - fyrirtækin
5. Samtök atvinnulífsins
6. Samstarf með háskólanum á Akureyri
7. Símenntunarmiðstöðvar út um allt land
8. Stjórnunarfélag suðurlands Selfoss -
9. Sinnum landsbyggðinni - fáum flotta fyrirlestara þaðan og streyma

**Önnur verkefni:**EFQM? Íslensku gæðaverðlaun?

**Önnur mál.**  Fundur með fyrirlesurum og ráðstefnustjóra.